Lielvardės aerodromas

Lielvardės aerodromas – karinis aerodromas Latvijoje, apie 7 km į šiaurę nuo Lielvardės centro.

 Istorija 

Aerodromas buvo įkurtas 1970 m. Nuo 1982 m. jame buvo dislokuotas sovietų 899-as naikintuvų-bombonešių aviacijos pulkas, ginkluotas MiG-21, o nuo 1989 m. MiG-27 ir MiG-23 naikintuvais. Jų 1991 m. Lielvardės aerodrome atitinkamai buvo 47 ir 11. 1994 m. pulkas buvo išvestas į Rusiją.http://aviamuseum.org/forum/index.php?action=vthread&forum=12&topic=26  Rygos aviacijos muziejus Lielvardės aerodromas tapo pagrindine Latvijos karinių oro pajėgų baze.http://www.melkon.lv/ru/avia/lielvarde/lielvarde.php3  Lielvardės aviabazė 2005–2008 m. laikotarpiu į Lielvardės aerodromo infrastruktūros plėtrą planuota investuoti iki 59 mln. eurų Latvijos ir NATO lėšų.http://www.rigasummit.lv/en/id/cats/nid/103/ Latvijos gynybos biudžetas

2005 m. Latvijai įstojus į NATO, Latvijos vyriausybė nusprendė plėtoti Lielvardės aerodromą. Nuo 2007 m. iki 2013 m. kilimo ir tūpimo takas ir oro uostas buvo modernizuoti, įrengti riedėjimo takai, orlaivių stovėjimo aikštelės ir universalios orlaivių stovėjimo aikštelės, o 2009 m. atidarytas naujas administracinis pastatas. 2013 m. baigtas statyti arsenalas, orlaivių techninės priežiūros angaras su remonto dirbtuvėmis ir tepalų sandėlis. Iki 2013 m. į aerodromo projekto plėtrą investuota apie 27 mln. eurų NATO lėšų ir 55,4 mln. eurų nacionalinių lėšųNATO vadovaujamas Lielvardės karinis aerodromas gali būti atidarytas šią vasarą (delfi.lv).

2014 m. Krymo krizės metu Latvijos gynybos ministras Raimondas Vėjuonis lankėsi Lielvardės aerodrome ir kartu su Nacionalinių ginkluotųjų pajėgų vadu ir Karinių oro pajėgų štabo viršininku aptarė aviacijos bazės užduotis, ateities plėtros planus, Baltijos šalių oro erdvės stebėjimo tinklo BALTNET galimybes. Taip pat akcentavo padidėjusį Rusijos karinių oro pajėgų aktyvumą pasienio zonoje ir NATO patruliavimą oro erdvėje virš Baltijos šalių. 2014 m. rugsėjį Lielvardės aerodrome vyko tarptautinės pratybos Steadfast Javelin II, kurių metu strateginiai transporto orlaiviai leidosi naktį vizualinio nusileidimo režimu, atgabendami į Latviją šarvuotąją techniką.

2022 m. birželį Lielvardės aerodrome dislokuota Ispanijos tiekiamų raketų žemė-oras NASAMS baterijaLielvardėje dislokuota Ispanijos priešlėktuvinės gynybos raketų baterija NASAMS (lsm.lv). Nuo 2023 m. vasario Lielvardės aerodrome dislokuoti kariniai sraigtasparniai Black HawkSraigtasparnio "Black Hawk" priėmimo ceremonija.

Nuo 2024 m. kovo 1 d. iki lapkričio mėnesio šiame aerodrome bazavosi Baltijos oro policijos misijos naikintuvai, kol vyko leidimosi tako darbai Amari aerodrome Estijoje.LATVIA PREPARES NATO BALTIC AIR POLICING TAKE-OVER LATVIA PREPARES NATO BALTIC AIR POLICING TAKE-OVER

 Avarijos ir incidentai 
1995 m. birželio 7 d. Latvijos karinių oro pajėgų lėktuvas Let L-410UVP (s/n 831135, reg. nr. 146), dalyvavo aviacijos šou Lielvardės kariniame aerodrome, kurio metu pilotai bandė atlikti mirties kilpos manevrą. Po antrojo manevro lėktuvas prarado pusiausvyrą ir rėžėsi į žemę. Manevras tikriausiai būtų buvęs sėkmingas, tačiau pradinis aukštis buvo per mažas (apie 350 m) ir lėktuvas nukrito maždaug už 150 m nuo žiūrovų, žuvo abu pilotai.

 Šaltiniai 

Kategorija:Latvijos oro uostai
Kategorija:Kariniai aerodromai